Πανφίλο Καστάλντι

Ο Πανφίλο Καστάλντι (Panfilo Castaldi, περ. 1398- περ. 1490, επίσης Pamfilo ή Pamphilo) ήταν Ιταλός γιατρός και "καλλιτέχνης της τυπογραφίας," ο οποίος σύμφωνα με την τοπική παράδοση εφηύρε τα κινητά τυπογραφικά στοιχείαOrcutt, William Dana. The book in Italy during the fifteenth and sixteenth centuries shown in facsimile reproductions from the most famous printed volumes. Harper & brothers, 1928. p. 124. Web. 20 Feb. 2011., τα οποία εφαρμόστηκαν στην πράξη από τον Ιωάννη Γουεμβέργιο. 

Για τη ζωή του δεν είναι γνωστές αρκετές πληροφορίες. Γεννήθηκε στο Φέλτρε αλλά έζησε το μεγαλύτερο μέρος της ζωής του δουλεύοντας στο Μιλάνο. Είναι γνωστό ότι υπηρέτησε ως γιατρός στο Καποντίστρια και στη ΒενετίαΕγκυκλοπαίδεια 2002, τ. 9, έκδ. 1984, σελ. 88. Επίσης, είναι βέβαιο ότι ως τη δεκαετία του 1470 ο Καστάλντι ήταν επιτυχημένος τυπογράφος. Έχουν διασωθεί 300 αντίγραφα από μία επιστολή του Κικέρωνα το 1471.Richardson, Brian. Printing, Writers and Readers in Renaissance Italy (Cambridge University Press, 1999), 30. Στη γενέτειρά του, Φέλτρε, υπάρχει το άγαλμα του Καστάλντι.

Η ιστορία που έχει κυκλοφορήσει ανά τους αιώνες μόνο στο Φέλτρε είναι ότι ο Καστάλντι παραδειγματίστηκε από την πρώιμη κινέζικη τυπογραφία από το Μάρκο Πόλο με την οποία ο ίδιος πειραματίστηκε, παράγοντας τελικά τα νέα τυπογραφικά στοιχεία. Ωστόσο ο Μάρκο Πόλο πέθανε το 1324. Η εν λόγω ιστορία αναφέρθηκε το 19ο αιώνα από το διπλωμάτη Ρόμπερτ Κάρζον.Curzon, Robert. "A Short Account of Libraries in Italy," pp. 6ff. Quoted in Henri Cordier's annotations to Marco Polo (Yule, Henry; Cordier, Henri, The Travels of Marco Polo: The Complete Yule-Cordier Edition, reprint by Dover, 1993), 138. Ο Κάρζον τονίζει τη σύνδεση με το Μάρκο Πόλο και ισχυρίζεται ότι η πρώιμη δουλειά του Καστάλντι προσιδιάζει στην κινέζικη τυπογραφία.Cordier, 139-140.  Σε πρόσφατη εκδήλωση στη μνήμη του Καστάλντι από το δήμο της γενέτειράς του, ο τυπογράφος αναγνωρίστηκε ως u"il primo inventore dei caratteri mobili per la stampa" ("ο πρώτος εφευρέτης των κινητών στοιχείων της τυπογραφίας").http://www.camera.it/_dati/leg13/lavori/stampati/sk4000/relazion/3791.htm. 

Παραπομπές

Κατηγορία:Ιταλοί ανατυπωτές
Κατηγορία:Ιταλοί ιατροί